Public procurement notice: Contract Award Notice
Published: 2025-11-24
Buyer: Mestaritoiminta Oy
Country: FI
Region: FI1B1
Contract type: Services
Procedure: Open procedure
CPV classification: 85100000: Health services | 85147000
Estimated value: 350000 EUR
Submission deadline: 2029-10-31
Award criteria: price, quality

Technical requirements: HANKINTAMENETTELY (EU)

Hankintamenettelynä käytetään avointa menettelyä. Hankinta on EU-kynnysarvon ylittävä hankinta. Hankinnassa noudatetaan lakia julkisista hankinnoista (1397/2016) sekä lakia täydentävää asetusta (614/2007) sekä hankintadirektiiviä. Mikäli yksikään saaduista tarjouksista ei vastaa tarjouspyyntöä tilaajan edellyttämällä tavalla, taikka olosuhteet tarjouskilpailun aikana muuttuvat sellaisiksi, ettei tilaaja voi hyödyntää tarjouskilpailun tuloksia, tilaaja voi keskeyttää hankintamenettelyn osittain tai kokonaan. Tarjouksen tekemisestä, kohteiden esittelystä tai muusta menettelyyn osallistumisesta ei makseta tarjoajille korvausta.

TARJOUSTEN KÄSITTELY (EU)

Jätetyt tarjouksen käsitellään erikseen kukin omana osanaan. Tarjousten käsittelyvaiheet ovat seuraavat: 
1.Tarjousten avaaminen (Ei ole julkinen tilaisuus) 
2.Tarjoajan soveltuvuuden tarkistaminen 
3.Tarjouspyynnön mukaisuuden tarkistaminen 
4.Tarjousten vertailu
5.Selonottoneuvottelut. Selonottoneuvottelut käydään tarvittaessa 1 – 3 vertailussa parhaiten 
pärjänneen tarjouksen jättäneen toimittajan kanssa
6.Hankintapäätöksen teko ja päätöksestä ilmoittaminen
7.Sopimusneuvottelut
8.Hankintasopimuksen solmiminen 

Hankintayksikkö pidättää oikeuden olla hyväksymättä mitään annetuista tarjouksista. Tarjous tulee tarjoajia sitovaksi, kun Tilaaja on vastaanottanut tarjouksen. Hankintasopimus syntyy vasta kirjallisen sopimuksen allekirjoittamisella. EU- kynnysarvon ylittävässä hankinnassa sopimus voidaan tehdä aikaisintaan 14 vuorokauden kuluttua siitä, kun tarjoaja on saanut tai hänen katsotaan saaneen päätöksen perusteluineen tiedoksi.
Hankinnan kohteena ovat Järvenpään kaupungin konserniin kuuluvan yhtiön Mestaritoiminta Oy:n (optiona myös Järvenpään Mestariasunnot Oy) lakisääteiset työterveyshuollon palvelut sekä tarjouspyynnön mukaiset sairaanhoidon palvelut ja muut palvelut.

Tilaajan tarkoituksena on löytää yksi palveluntuottaja vastaamaan palvelun tuottamisesta. Hankintasopimus solmitaan tämän tarjouskilpailun voittajan kanssa. Tarjoajalla on oltava valmius palvelun aloittamiseen 1.11.2025.

Mestaritoiminta Oy:n työterveyshuolto palveluiden piiriin kuuluu noin 50 työntekijää. Työntekijöiden määrä voi nousta tai laskea sopimuskauden aikana. Hankinta sisältää yhden option, joka koskee hankinnan mukaisten palveluiden käyttöönottoa myös konserniyhtiössä: Järvenpään Mestariasunnot Oy, 15 työntekijää. Option tarkempi kuvaus on esitetty tämän tarjouspyynnön kohdassa, hankintaa tai osaa koskevat lisätiedot.

Sopimukseen kuuluvat palvelut ovat esitetty alla ranskalaisin viivoin. Alle erikseen merkityt palvelut tulee olla saatavilla Järvenpään alueella maksimissaan kymmenen kilometrin etäisyydellä Mestaritoiminta Oy:n toimipisteestä. Toimipisteen osoite on hankintahetkellä Levysepänkatu 13, 04440 Järvenpää. Palveluiden etäisyysvaatimus on asetettu varmistamaan fyysisten palveluiden saavutettavuutta ja on osa työnantajan tarjoamien palveluiden laatutasoa.

SOPIMUKSEEN KUULUVAT LAKISÄÄTEISET TYÖTERVEYSHUOLLON PALVELUT SEKÄ MUUT SAIRAANHOITOPALVELUT
- Työterveys- ja yleislääkärin vastaanotto (tulee olla maksimissaan 10 km etäisyydellä) 
- Erikoislääkärin konsultaatio diagnostisine toimenpiteineen
- Laboratoriotutkimukset (tulee olla maksimissaan 10 km etäisyydellä)
- Natiiviröntgentutkimukset
- Ultraäänitutkimukset
- Psykologi

MUUT PALVELUT
- Fysioterapia (1 hoitosarja (5-7 hoitokertaa) / työntekijä / vuosi)
- Sairaanhoitajan avustava työ laitososuuksineen (pientoimenpide)
- Gynekologi x 1 / joka toinen vuosi / työntekijä + ultraäänitutkimukset + papakoe 
- B-hepatiittirokotus kaikille niille työntekijöille, jotka liikkuvat yrityksen asuntokohteissa
- influenssa- ja punkkirokotteet
- Työhyvinvointikyselyn toteuttaminen ja analysointi

Sopimukseen sisältyy Järvenpään alueella sijaitsevien toimipisteiden käyttö, joista palvelut tulee olla saatavilla vähintään arkipäivisin ma - pe klo 8.00 - 15.00. Sairaanhoitopalvelut tulee olla saatavilla vähintään hoidon tarpeen arvioinnin osalta myös etävastaanottoina. Mikäli palveluntuottajalla on tarjota sairaanhoitopalveluita ympärivuorokautisesti pääkaupunkiseudulla, kuuluvat myös ne sopimukseen (Kts. Arviointiperuste 2. 
Tarjouksen laatuosa).

Työterveys- ja yleislääkärinvastaanotto tulee olla saatavilla saman työpäivän aikana, mikäli yhteydenotto tehdään ennen klo 10. Mikäli palveluntarjoaja ei pysty tarjoamaan palvelua saman työpäivän aikana siitä huolimatta, että työntekijä on ollut yhteydessä asiasta saman päivän aikana klo 10 mennessä, on tilaajalla oikeus hankkia ko. asian sairaanhoitopalvelu muualta palveluntarjoajan kustannuksella. 

Työntekijöiden tulee voida itse varata hoitoaika internetyhteyden välityksellä, joko suoraan ajanvarausjärjestelmästä tai palveluntarjoajan ylläpitämän chatin avulla. Tarjouslomakkeen ulkopuoliset palvelut ja niiden hinnoittelu määräytyy tarjoajan hinnaston mukaisesti, johon osana tarjousvertailua tarjoaja määrittää alennusprosentin (%).

Tarjouksen jätön edellytyksenä on, että
- Tarjoaja täyttää tilaajan asettamat soveltuvuusvaatimukset (tarjouspyynnön kohta muut tiedot ja hankinnan kohteen kriteerit)
- Tarjoajalla on osoittaa kokemusta aikaisemmista toteutuksista referenssien muodossa (tarjouspyynnön kohta hankinnan kohteen kriteerit)
- Tarjoaja sitoutuu tarjouspyynnön muihin vaatimuksiin
- Tarjoaja laatii ja liittää tarjoukseensa asiakkuuden haltuunottosuunnitelman (tarjouspyynnön kohta hankinnan kohteen kriteerit)
- Tarjoaja laskee tämän tarjouspyynnön ja sen liiteasiakirjojen mukaisesti hintatiedot ja syöttää ne tarjouspalveluun rakennetulle tarjouslomakkeelle (tarjouspyynnön kohta hankinnan kohteen kriteerit)

Tilaajan tavoitteena on, että työterveyskumppani on valittu elokuun 2025 aikana.
Valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen. Tiedoksisaantipäivää ei lasketa mukaan valitusaikaan.
Valituksen tulee olla perillä valitusajan viimeisenä päivänä ennen markkinaoikeuden aukioloajan päättymistä.


Winner: Suomen Terveystalo Oy
Award value: 350000
Number of bids: 2